**Vedtægter for Hertug Hans Festival**

Stiftet 25. februar 2013

**§ 1 Navn og hjemsted:**

1.1 Foreningens navn er Hertug Hans Festival og er hjemhørende i Haderslev kommune på formandens adresse

1.2 Bestyrelsen af HHF består af 6 medlemmer. Ved stemmelighed er formandens stemme udslagsgivende

**§ 2 Formål:**

2.1 Hertug Hans Festivalhar til formål at arrangere Hertug Hans Festival (historisk fest).

**§ 3 Generalforsamlingen:**

3.1 Generalforsamlingen er foreningens øverste myndighed.

3.2 Der afholdes generalforsamling i oktober. Der indkaldes med

 30 dages varsel.

3.3 Stemmeret har alle, der har betalt kontingent senest ved generalforsamlingens start

3.4 Medlemmer har 1 stemme, familie og foreninger har max. 2 stemmer.

3.5 Simpelt flertal for vedtagelse er gældende

3.6 Dagsorden:

A. Valg af dirigent.

B. Valg af referent.

C. Valg af 2 stemmetællere.

D. Formandens beretning.

E. Revideret regnskab ved kassereren.

F. Orientering om og godkendelse næste års budget.

G. Indkomne forslag (indsendes til formanden senest 14 dage før generalforsamlingen).

H. Fastlæggelse af kontingent.

I. Valg af formand - vælges lige år.

J. Valg af kasserer - vælges ulige år.

K. Valg af 2 bestyrelsesmedlemmer - vælges lige og ulige år.

L. Valg af 1-2 suppleanter - vælges hvert år.

M. Valg af 1 revisor - vælges hvert år.

N. Valg af revisorsuppleant - vælges hvert år.

O. Eventuelt

**§ 4 Ekstraordinær generalforsamling:**

4.1 Ekstraordinær generalforsamling kan til enhver tid indkaldes af formanden, et flertal i bestyrelsen eller

 når mindst 20% af medlemmerne skriftligt motiveret forlanger det.

4.2 Indkaldelse skal ske senest 4 uger efter begæringen med angivelse af dagsorden.

4.3 Ekstra ordinær generalforsamling skal indkaldes med mindst 2 ugers varsel.

**§ 5 Foreningens daglige ledelse:**

5.1 Bestyrelsen varetager det daglige arbejde i foreningen. Den består af formand og kasserer og de på

 generalforsamlingen valgte øvrige bestyrelsesmedlemmer. I tilfælde af udtrædelse af bestyrelsen

 suppleres der med den på general-

 forsamlingen valgte suppleant.

5.2 Bestyrelsen fastsætter selv sin forretningsorden og indkalder til det antal møder, der er behov for.

 Bestyrelsen er kun beslutningsdygtig, når mindst 2/3 del af denne er til stede

5.3 Kassereren står til ansvar for kassebeholdningen. Ved kontante hævninger over 5000,00 kr. kræves dog

 underskrift af såvel formand som kasserer.

**§ 6 Kontingent:**

6.1 Kontingent fastsættes på den årlige generalforsamling.

6.2 Ved indmeldelse, som først sker i 2. halvår reduceres det årlige kontingent til ½ pris.

**§ 7 Tegningsregler:**

7.1 Foreningen tegnes af bestyrelsesformand og kasserer i forening.

**§ 8 Hæftelse:**

8.1 Foreningen hæfter for sine forpligtelser med den af foreningen til enhver tid tilhørende formue. Der

 påhviler ikke foreningens medlemmer eller bestyrelsen nogen personlig hæftelse, andet end hvis dette er

 særlig aftalt.

**§ 9 Regnskab:**

9.1 Hertug Hans Festivals regnskab går fra 1. september til 31.august. Revisorpåtegnet regnskab forelægges

 til godkendelse på den ordinære generalforsamling.

9.2 Hertug Hans Festivals formue skal anbringes i et anerkendt pengeinstitut.

9.3 Kassereren indkasserer kontingent og betaler de af bestyrelsen godkendte regninger. Han/hun fører

 regnskab over samtlige indtægter og udgifter i en sådan form, at foreningens øjeblikkelige økonomi altid

 kan aflæses.

 9.4Kassereren udarbejder foreningens årsregnskab.

9.5 Det årlige overskud doneres til HHF, og er øremærket til videreførelse af "Den historiske Festival"

**§ 10 Vedtægtsændringer:**

10.1 Disse vedtægter kan kun ændres med 2/3 flertal på generalforsamlingen, hvor ændringsforslaget

 fremgår af dagsordenen.

10.2 Vedtægtsændringerne træder i kraft med virkning fra den generalforsamling, de vedtages på.

**§ 11 Opløsning:**

11.1 Opløsning af Hertug Hans Festival kan kun besluttes på 2 hinanden følgende med 14 dages mellemrum

 afholdte ekstra ordinære generalforsamlinger med ¾ majoritet for forslaget.

11.2 Bestyrelsen fastlægger hvilke af Haderslev kommunes foreninger, der skal modtage de eventuelle

 overskydende midler.

11.3 Foreningen anses først som nedlagt efter at bestyrelsen har afviklet et evt. overskud-/underskud og at

 dette er godkendt ved en ekstraordinær generalforsamling, der kun har til formål at godkende

 regnskabet før opløsningen. De fremmødte medlemmer udgør alm. flertal

Vedtægtsændringerne er godkendt på ordinær generalforsamling 30. oktober 2017 af samtlige tilstedeværende bestyrelsesmedlemmer og medlemmer

Vedtægtsændringerne er godkendt på ordinær generalforsamling 12. oktober 2016 af samtlige tilstedeværende bestyrelsesmedlemmer og medlemmer

Vedtægtsændringerne er godkendt på ordinær generalforsamling 21. oktober 2015 af samtlige tilstedeværende bestyrelsesmedlemmer og medlemmer

Vedtægtsændringerne er godkendt på ekstraordinær generalforsamling 24. september 2014 af samtlige tilstedeværende bestyrelsesmedlemmer og medlemmer.